**Ministru kabineta noteikumu projekta „Publisko iepirkumu elektronisko izziņu noteikumi” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Publisko iepirkumu elektronisko izziņu noteikumi” (turpmāk – noteikumu projekts) izstrādāts saskaņā ar grozījumiem, kas izdarīti ar likumu „Grozījumi Publisko iepirkumu likumā”, kas pieņemts Saeimā 2013.gada 20.jūnijā un stājās spēkā 2013.gada 1.augustā.Ministru kabineta 2012.gada 4.septembra Ministru kabineta sēdes protokola Nr.50 31.§ „Informatīvais ziņojums „Par darbības programmas „Infrastruktūra un pakalpojumi” papildinājuma 3.2.2.1.1.apakšaktivitātes „Informācijas sistēmu un elektronisko pakalpojumu attīstība” projekta „Elektronisko iepirkumu sistēmas e-konkursu un e-izsoļu funkcionalitātes attīstība” elektroniskās iepirkumu sistēmas darbības koncepcijas aprakstu”” 2.punktā noteiktais. |
| 2. | Pašreizējā situācija un problēmas | Publisko iepirkumu likuma 39.1 panta pirmā daļa, kas Saeimā pieņemta 2013.gada 1.augustā un stāsies spēkā 2014.gada 1.janvārī (turpmāk - PIL) paredz virkni nosacījumu, kas ir pamatā kandidātu un pretendentu izslēgšanai no publiska iepirkuma vai iepirkuma procedūras, vienlaikus ziņas, kuras ir katra attiecīgā izslēgšanas nosacījumā pamatā, ir izvietotas atsevišķās dažādās datu bāzēs un šobrīd nav vienotas vietnes, kurā pasūtītājs var vienlaikus iegūt visu PIL 39.1 pantā noteiktai pārbaudei nepieciešamo informāciju. Tādējādi pašlaik publisko iepirkumu veicējiem ir uzlikts pārmērīgs administratīvais slogs un tā rezultātā ievērojami pagarinās iepirkuma procedūrām nepieciešamais norises laiks.Vienlaikus daļu no PIL 39.1 pantā pārbaudāmās informācijas pasūtītāji šobrīd pieprasa iesniegt pretendentiem, lai gan attiecīgā informācija ir noteiktu valsts institūciju rīcībā, līdz ar to netiek ievērots Valsts pārvaldes iekārtas likumā noteiktais labas pārvaldības princips, proti, nepieciešamās informācijas iegūšana no attiecīgās iestādes, nevis pieprasīšana to iesniegt pretendentam.Kā arī daļu no PIL 39.1 pantā noteiktajiem pārbaudāmajiem faktiem šobrīd var pārbaudīt tikai pieprasot attiecīgo informāciju iesniegt pašam pretendentam apliecinājuma formā, kas nenodrošina objektīvu ziņu pārbaudi. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Šā noteikumu projekta mērķis saskaņā ar PIL 39.1 panta un 8.2  panta veiktajiem grozījumiem, kas minēti anotācijas I sadaļas 1.punktā ir noteikt izziņu saņemšanas sistēmu, kurā iegūstama informācija pārbaudei par kandidāta vai pretendenta izslēgšanas no dalības iepirkuma procedūrā nepieciešamību, kā arī šīs sistēmas uzturēšanas un izmantošanas kārtību.Noteikumu projekts nosaka izziņu saņemšanas sistēmā pārbaudāmās informācijas apstrādes mērķi un apjomu, kā arī tos Latvijas Administratīvo pārkāpumu kodeksa, Krimināllikuma un citu likumu pantus, kuri atbilst kandidātu un pretendentu izslēgšanas gadījumiem un par kuros paredzētajiem pārkāpumiem un noziedzīgajiem nodarījumiem veicama pārbaude. Tāpat arī noteikumu projekts nosaka kārtību, kādā izziņu saņemšanas sistēma saņem un apstrādā no reģistriem saņemto informāciju.Izstrādājotnoteikumu projektu, tiks pārtraukta labas pārvaldības principam neatbilstošā situācija, ka valsts pārvaldes iestāžu izsniegtās izziņas pasūtītājiem ir jāiesniedz pašiem piegādātājiem, kas ir gan laikietilpīgs process un aizņem līdz pat 10 darbdienām ilgu laiku, gan arī rada izdevumus valsts pārvaldes iestādēm, kam izziņas ir jāizsniedz, gan piegādātājiem, kam izziņas ir jāsaņem valsts pārvaldes iestādēs un pēc tam jāiesniedz pasūtītājiem, gan arī pasūtītājiem, kas nevar pēc iespējas īsākā laikā noslēgt iepirkuma līgumus. Izziņu saņemšanas sistēma nodrošinās nepieciešamās informācijas automātisku savākšanu un pārbaudi attiecīgajās informācijas sistēmās un apstiprinājuma par piegādātāja atbilstību vai neatbilstību, ievērojot PIL noteiktos izslēgšanas nosacījumus.Noteikumu projektā paredzētā koplietošanas infrastruktūra atrodas Valsts reģionālās attīstības aģentūras rīcībā un tiks pārveidota elektronisko izziņu saņemšanas nodrošināšanai. Sistēma būs pieejama divās saskarnēs:1. Valsts informācijas sistēmas savietotāja Individuālās darba vietas sadaļā (pieejama tīmekļa vietnē [http://viss.gov.lv](http://viss.gov.lv/)), ja izziņas pieprasītājs ir pasūtītājs;
2. Elektronisko iepirkumu sistēmas elektronisko izziņu apakšsistēmu (pieejama tīmekļa vietnē [https://www.eis.gov.lv](https://www.eis.gov.lv/)), ja izziņas pieprasītājs ir pasūtītājs.

Ņemot vērā, ka šobrīd spēkā esošie normatīvie likums Par Latvijas Republikas Uzņēmumu reģistru un Publisko iepirkumu likums akti, lieto dažādu terminoloģiju attiecībā uz saimnieciskās darbības pārtraukšanu un apturēšanu, kā arī maksātnespējas procesu un bankrotu, Noteikumu projekts par pamatu izmanto faktiski pastāvošā datu bāzē (Valsts informācijas sistēmā) esošo ziņu apzīmējumus ar to saprotot abos minētajos normatīvajos aktos lietotos apzīmējumu.Noteikumu projekts paredz, ka reģistra pārzinim ir pienākums nodrošināt tehniskos resursus, lai nodrošinātu elektronisko izziņu iegūšanas procesu, jo izziņu iegūšanas procesu nodrošina izziņu apkopošanas sistēma.Ņemot vērā, ka šobrīd iestāžu informācijas sistēmas pārziņa rīcībā ir esošie iepriekš jau izstrādātie tehniskie resursi, kas nodrošina datu sniegšanu valsts informāciju sistēmu savietotāju pakalpēm (kurus ir jāuztur esošu saistību ietvaros), līdz ar to papildus līdzekļi nav nepieciešami.Noteikumu projekta 8. pielikumā paredzēts, ka Sodu reģistrā ir pārbaudāma informācija par personas izdarīto Konkurences likuma 11. panta pirmās daļas pārkāpumu, ja par vertikālo vienošanos, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanos kā izslēgšanas no iepirkuma procedūrā pamatu Sodu reģistrā ir norādījusi Konkurences padome. Vertikālās vienošanās vai horizontālā karteļa vienošanās kā pārkāpums var būt par jebkuru no 11. panta pirmās daļas (tostarp jebkura no minētās daļas apakšpunktiem) punktiem, līdz ar to Konkurences padome dod izziņu iepirkuma procedūrām, kurā tad norāda, vai izdarītais pārkāpums kvalificējas Publisko iepirkumu likuma 391.pantam. E-izziņu sistēmai, saņemot informāciju no Sodu reģistra, būs īpaša Konkurences padomes sagatavota atzīme par attiecīgo pārkāpumu esamību. Šādu ziņu esamību Sodu reģistrā paredz spēkā esošais Sodu reģistra likums. |
| 5. | Projekta izstrādē iesaistītās institūcijas | Vides aizsardzības un reģionālās attīstības ministrija, Valsts reģionālās attīstības aģentūra. |
| 6. | Iemesli, kādēļ netika nodrošināta sabiedrības līdzdalība | Norādāms, ka noteikumu projekts ir izstrādāts atbilstoši 2013.gada 20.jūnija likumam „Grozījumi Publisko iepirkumu likumā”, kas stājas spēkā 2013.gada 1.augustā, līdz ar to sabiedrības līdzdalība nav nepieciešama.  |
| 7. | Cita informācija |  Nav |
|  |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Projekts attiecas uz visām personām, kuras saskaņā ar Publisko iepirkumu likumu piedalās iepirkuma procedūrā vai nākotnē iespējams piedalīsies. Tādējādi norādīt provizorisku statistiku par mērķgrupu nav iespējams.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme | Noteikumu projektā ietvertais risinājums samazina izdevumus valsts pārvaldes iestādēm, kam izziņas ir jāizsniedz, gan piegādātājiem, kam izziņas ir jāsaņem valsts pārvaldes iestādēs un pēc tam jāiesniedz pasūtītājiem, gan arī pasūtītājiem, kas nevar pēc iespējas īsākā laikā noslēgt iepirkuma līgumus. |
| 4. | Tiesiskā regulējuma nefinansiālā ietekme | Noteikumu projekts atslogo valsts pārvaldes iestāžu darbību, samazinot nepieciešamos administratīvos resursus publisko iepirkumu procedūru organizēšanai. |
| 5. | Administratīvās procedūras raksturojums | Saskaņā ar spēkā esošo Publisko iepirkumu likuma pārejas noteikumu 39.punktu Ministru kabinetam ir dots uzdevums nodrošināt, ka no 2014.gada 1.janvāra Publisko iepirkumu likuma 8.1 panta 5.2 daļā, kā arī 39.panta pirmās daļas 1., 2., 3. un 5.punktā minētā informācija pasūtītājam ir pieejama publiskajās datubāzēs vai tiešsaistē attiecīgo kompetento iestāžu pārziņā esošajās informācijas sistēmās. Atbilstoši PIL 8.2 un 391.panta noteiktajām prasībām, personas atbilstības noteikšana paredzēta ar Izziņu saņemšanas sistēmu, kas nodrošinās nepieciešamās informācijas automātisku savākšanu un pārbaudi attiecīgajās informācijas sistēmās un apstiprinājuma par piegādātāja atbilstību vai neatbilstību, ievērojot PIL noteiktos izslēgšanas nosacījumus. |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |
|  |  |  |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības reģionālās attīstības ministrija, Valsts reģionālā attīstības aģentūra, Iekšlietu ministrijas Informācijas centrs (Sodu reģistrs), Uzņēmumu reģistrs (Uzņēmuma reģistra informācijas sistēma), Valsts ieņēmumu dienests (Nodokļu (nodevu) parādnieku datubāze), Latvijas Republikas pašvaldības (Nekustamo īpašumu nodokļu uzskaites sistēma), Pilsonības un migrācijas lietu pārvalde (Iedzīvotāju reģistrs). |
| 2. | Projekta izpildes ietekme uz pārvaldes funkcijām | Funkcijas un uzdevumi netiek paplašināti vai sašaurināti. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Saistībā ar PIL izpildi nav nepieciešams veidot jaunas institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar PIL izpildi netiks likvidētas esošās institūcijas. |
| 6. | Cita informācija |  Nav |
| *Anotācijas III, IV, V, VI, sadaļa – projekts šo jomu neskar.* |
| vides aizsardzības un reģionālās attīstības ministra vietā -ekonomikas ministrsIesniedzējs: | D.Pavļuts |
| vides aizsardzības un reģionālās attīstības ministra vietāekonomikas ministrs | D.Pavļuts |
| Vīza:valsts sekretārs | A.Antonovs |
| 2013.12.11. 9:451220K.Jankovskakristine.jankovska@varam.gov.lv |